Diari Oficial de la Generalitat Valenciana


Sumari del DOGV 3259, del 08-06-1998 (1998/4738)

DECRET 67/1998, de 26 de maig, del Govern Valencià, pel qual s'accepta la cessió gratuïta de la propietat de l'immoble de 2.500 m2 de superfície, situat al barri de Sant Blai, d'Alacant, realitzada per l'ajuntament d'aquest municipi perquè es destine a la construcció d'un centre de salut.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1998/05/26/67/dof/vci/html**

### Dades del document

Número de DOGV
:   3259

Data del DOGV
:   08-06-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/4738


Data del document
:   26-05-1998

Organisme emissor
:   Conselleria d'Economia, Hisenda i Administració Pública

Tipus de document
:   Decret

DECRET 67/1998, de 26 de maig, del Govern Valencià, pel qual s'accepta la cessió gratuïta de la propietat de l'immoble de 2.500 m2 de superfície, situat al barri de Sant Blai, d'Alacant, realitzada per l'ajuntament d'aquest municipi perquè es destine a la construcció d'un centre de salut. [1998/X4738]
  
L'Ajuntament d'Alacant, en sessió plenària del dia 6 de maig de 1997, acordà la cessió gratuïta a la Generalitat Valenciana de la propietat de l'immoble de 2.500 m2 de superfície, situat al barri de Sant Blai, propietat de l'ajuntament.
  
La cessió es realitza amb la finalitat determinant que s'hi construïsca un centre de salut.
  
A petició del conseller de Sanitat, s'iniciaren els tràmits legals oportuns per a l'acceptació i la formalització de la cessió gratuïta de l'immoble, realitzada a favor de la Generalitat Valenciana.
  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.
  
Per això, a proposta del conseller d'Economia, Hisenda i Administració Pública, i amb la deliberació prèvia del Govern Valencià, en la reunió del dia 26 de maig de 1998,
  
DECRETE
  
Article 1
  
Acceptar la cessió gratuïta de la propietat realitzada per l'Ajuntament d'Alacant de l'immoble de 2.500 m2 de superfície, situat entre els carrers del regidor Lorenzo Llaneras, del mestre Latorre i prolongació del carrer Còrdova, que confronta: nord, amb resta de la parcel·la municipal de la qual procedeix; sud, prolongació del carrer Còrdova; est, carrer del mestre Latorre; i oest, carrer del regidor Lorenzo Llaneras.
  
Aquesta finca haurà de segregar-se de la inscrita en el Registre de la Propietat d'Alacant tres, tom 640, llibre 640, foli 117, finca 45.780, inscripció 4a. Forma part de la parcel·la cadastral 8677701.
  
Article 2
  
La cessió gratuïta efectuada per l'Ajuntament d'Alacant es fa amb la condició de construir-hi un centre de salut. Aquesta condició haurà de complir-se en el termini màxim de cinc anys i mantenir-se'n la destinació durant els trenta anys següents.
  
Si el bé no és destinat a l'ús assenyalat, es considerarà resolta la cessió i l'immoble cedit revertirà a l'Ajuntament d'Alacant, el qual tindrà dret a percebre de la Generalitat Valenciana, prèvia taxació pericial, el valor dels detriments experimentats en el bé cedit.
  
Article 3
  
Les despeses que ocasione la subscripció del corresponent document públic aniran a càrrec de la Generalitat Valenciana.
  
Article 4
  
El dret de propietat derivat d'aquesta cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.
  
DISPOSICIÓ FINAL
  
La Conselleria d'Economia, Hisenda i Administració Pública realitzarà els tràmits necessaris per a fer efectiu el que disposa aquest decret.
  
València, 26 de maig de 1998
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Administració Pública,
  
JOSÉ LUIS OLIVAS MARTÍNEZ


Còpia Permalink ELI